Ƙuli-ƙuli (Groundnut cake) Kalmar ƙuli-ƙuli dai kalma ce da take a cikin harshen hausa. Haka zalika kuli kuli ana iya cinsa ta hanyoyi da dama wasu sukan sanya shi a cikin gari su sha wasu kuma sukan iya cinsa da Bazan-ƙwaila wasu kuma suna cin sa haka nan zallansa. Abinci ne na mutanen yammacin Afrika wanda ake samar dashi daga gyada. Sanannen abinci ne a kasashen Najeriya, Benin, Arewacin Kamaru da Ghana. Ana iya cin sa shi kadai. Ana kuma cin shi da koko, fura, kamu, kuma wani lokacin ana yin kwado da shi. Kuma ana hada shi wajen yin Tsire da Kilishi.. Da farko ana samun Gyada bayan an bare ta sai a soya ta sannan a murje ta a fece wato a hure dukan bawon gyadar. Daganan kuma sai a markada ta. Bayan an markada tane kuma za'ayi amfani da Turmi ayi ta juya ta ana juyata har sai manta duka an gama matse shi, ita kuma gyadar ta koma Tunkuza. Wannan tunkuzar za'a dauka a sarrafa ta zuwa irin yadda ake bukatar ta kamar gutsure-gutsure ko a tabe.